Године 1874. је уведена јавна плинска расвета, а 1878. је почео да ради јавни градски водовод. 9. новембра Године 1880, Загреб је задесио снажан земљотрес у којем су оштећене многе зграде, али без већих људских жртава. Услед оштећења насталих у земљотресу, отпочела је обнова столне цркве на Каптолу и загребачка катедрала је добила данашњи изглед. Прва телефонска линија у Загребу је прорадила 1881, а од 1886. се уводи јавни телефонски саобраћај. Загреб добија трамвај 1891. године, а годину касније изграђена је главна зграда железничке станице — Државни колодвор — коју је пројектовао главни инжењер угарских државних железница Ференц Фаф (). Године 1895, никла је нова зграда Хрватског народног казалишта.